cyanic-selkie/wikianc huggingface dataset:
Pan Africanist Congress of Azania
Vroeë geskiedenis
Op 21 Maart 1960 het baie mense by die Sharpeville-polisiestasie naby Vereeniging bymekaargekom. Die protes het gewelddadig begin raak en die senuagtige polisie, wat oorweldig is deur die massas, het gereageer en 69 mense doodgeskiet en 186 mense gewond. In Langa in die Kaap het geweld ook begin toeneem. Ongeveer 6 000 mense het saam opgetrek na die polisiestasie maar dit is vroeg al afgelas deur Philip Kgosana.
Die paswette is herroep. Die PAC en die ANC het 'n gevoel van oorwinning gehad wat gou gedemp is deur die Nasionale Party wat openbare byeenkomste vanaf 24 Maart onwettig verklaar het. Na verdere onluste het die regering 'n noodtoestand afgekondig. Op 30 Maart is die ANC en die PAC as onwettige organisasies verklaar en, teen middel Mei is ongeveer 2 000 mense gearresteer waaronder Robert Sobukwe. Sobukwe is op Robbeneiland aangehou. Hy is in 1969 vrygelaat.
Interne konflik
Na die Sharpeville-slagting het baie lede na die buiteland uitgewyk. Toe Sobukwe in 1978 oorlede is, is hy opgevolg deur Potlako Leballo. Die PAC het toe in twee geskeur na 'n gedeeltelik-suksesvolle magsgreep deur David Sibeko om die Presidensiële Leierskapsraad in 1979 te lei. Die sluipmoord op Sibeko in Dar-es-Salaam, Tanzanië, op 12 Junie 1979 en die afsterwe van Leballo in Januarie 1986 het die ondergang van die PAC ingewy.
Alhoewel die party deur voormalige ANC-lede gestig is wie ernstige teenkanting teen die beleid van die Suid-Afrikaanse Kommunistiese Party gehad het, het 'n prominente deel van die PAC se leierskap in die 1960's 'n Maoïstiese posisie ingeneem. Die ANC het die PAC altyd as reaksionêr en agterlik beskou na aanleiding van die PAC se standpunt dat Suid-Afrika bo alles 'n Afrikaland is. Die militêre vleuel van die PAC is in 1962 as "Poqo" gestig, maar later hernoem na die Bevrydingsmag van die Azaniese Volk (Azanian People's Liberation Army oftewel APLA). APLA het bekend geword vir sy slagspreuk "One Settler, One Bullet", maar kon nooit daarin slaag om 'n besonder effektiewe guerillaveldtog te loods nie. Ten spyte van sy organisatoriese swakhede het die PAC se Afrikanisme baie daartoe bygedra om die studente-opstande in die 1970's te inspireer, en die stigting van die Black Conciousness Movement onder die leierskap van Steve Biko te fasiliteer.
Na apartheid
In 1990 is die PAC ontban saam met die ANC maar is gestrem deur die binnegevegte. Die ondersteuners van die Maoïs Leballo het geweier om by die vredesproses aan te sluit en 'n splinterafdeling van die PAC het slegs 'n klein persentasie stemme in die 1994 algemene verkiesing gelok wat verder gekrimp het in die 1999 algemene verkiesing. In 2003, na nóg 'n onsuksesvolle kongres, het een van die party se meer prominente en gewilde lede, Patricia de Lille, die party verlaat om haar eie party, die Onafhanklike Demokrate te stig. Dit het nie die PAC se voortgesette swak vertonings in die 2004 algemene verkiesing verbeter nie, maar die OD het relatief goed gevaar.
Daar is tans slegs een lid in die parlement nadat die adjunkleier, Themba Godi, ook die PAC verlaat het om die African People’s Convention in 2007 te stig.
Owen Sound, Ontario
Owen Sound is 'n hawestad in die provinsie Ontario, Kanada en geleë aan die oewer van die Huronmeer. Die nedersetting het ontstaan in 1840, dorpstatus in 1856 en stadstatus in 1920 verkry. Die populasie was 21 688 in 2011.
Toyota Camry
Die Camry-reeks is in die 1990's met die Cressida-reeks in Suid-Afrika opgevolg. In 2006 het die Toyota Avensis die Camry in Suid-Afrika vervang. Die Camry is egter steeds in ander wêrelddele verkoop.
Bay City, Texas
Bay City is 'n stad in die deelstaat Texas en geleë aan die oewer van die Coloradorivier. Die administratiewe setel van Matagorda County is hier geleë. Die stad is ongeveer 34km suidwes vanaf Houston en is omring met olievelde. Dit het in 1902 dorpstatus verkry. Die bevolking was 17 509 in 2013.
Willie Marais (predikant)
Dr. Pieter Willem Marais (5 Mei 1929 – 9 Februarie 2014) was 'n skrywer en predikant van die NG Kerk. Hy was bekend as 'n voortreflike prediker en was die outeur van 54 boeke en honderde artikels, brosjures, pamflette en traktaatjies. Een van sy boekies: Die Heerlikheid Van Ons Verlossing, is in 32 tale vertaal en dwarsoor die wêreld versprei.
Biografie
Pieter Willem Marais is op 5 Mei 1929 in Christiana gebore. Sy vader was Andries Stephanus Marais en sy moeder Elizie Catharina du Toit.
Hy verwerf in 1949 'n graad in B.A.-Admissie van die U.K.O.V.S. In 1953 word hy aan die kweekskool te Stellenbosch gelegitimeer. Die daaropvolgende jaar is hy op 3 April 1954 as predikant van die Bosmanstraatkerk in Pretoria georden. In 1969 verwerf hy 'n D.D.-Graad aan UNISA.
Marais was met Maryna Otto getroud. Drie kinders, en uiteindelik vyf kleinkinders, is uit die huwelik gebore.
Hy het sewe gemeentes oor sy lewe bedien, naamlik: Pretoria, Odendaalsrus, Brixton, Olifantshoek, Krugersdorp, Bloemfontein en Pretoria-Oos.
In 1981 word hy die besturende direkteur van Trans Wêreld Radio, Suid-Afrika (TWR-SA). Op 1 Augustus 1983 is hy as Predikant in Sinodale Diens, Ampsbediening en Evangelisasie vir Noord-Transvaal aangestel.
Doktor Marais het 'n weeklikse radioprogram vir Radiokansel behartig. Hy het op 5 Mei 1994 met eervolle ontslag afgetree, maar het daarna steeds by verskeie gemeentes op uitnodiging gepreek.
Hy is op 9 Februarie 2014 oorlede.
Bibliografie
Enkele van sy boeke: http://www.eeds.co.za/docs/bybelreg.pdf http://www.eeds.co.za/docs/glory.pdf http://www.eeds.co.za/docs/cosmos.pdf
Ongeronde naby-oop-voorklinker
{{Inligtingskas IFA|ifa-getal=325|ifa=230|ifa-beeld=Xsampa-leftcurly.png|xsampa= { |kirshenbaum=&|klank=Near-open front unrounded vowel.ogg}} Die Ongeronde naby-oop-voorklinker is 'n soort klinkerklank wat in sommige gesproke tale gebruik word. Die simbool in die Internasionale Fonetiese Alfabet wat die klank voorstel is [], en die ekwivalente X-SAMPA simbool is <tt>{</tt>.
Die IFA simbool is die kleinletter ae ligatuur. As 'n letter in die Oud Engelse alfabet, is die simbool æsc 'ash tree' (esboom) genoem na die Anglo-Saksiese Futhark rune wat gebruik is vir die transliterasie daarvan; die tradisionele naam in Engels is steeds ash.
Alhambra-teater
Die naam Alhambra is deur verskeie teaters in Suid-Afrika gebruik. Dit kan verwys na:
Río Putumayo
Die Río Putumayo (Portugees: Río Içá; Quechua: putu mayu, putu "vrugteboom-vaartuig", mayu "rivier", letterlik "rivier wat ontspring, waar plante groei wie se vrugte gebruik word as gereedskap") is 'n groot suidoos-vloeiende rivier in Suid-Amerika. Die rivier, met 'n lengte van 1 610 km, is die grootste rivier in Suid-Colombia. Die Río Putumayo is in sy hele verloop bevaarbaar en dus meer belangrik as die Rio Japurá, wat net noord parallel tot die Río Putumayo vloei.
Die Río Putumayo ontspring naby Pasto in die Colombiaanse Andes uit die La Concha-meer, waar die rivier Guamués genoem word. Aansluitend verlaat die rivier die Andes en vloei dit in 'n suidoostelike rigting deur tropiese reënwoud. Vanaf Puerto Asís vorm die Río Putumayo vir sowat 1 500 km Colombia se suidwestelike grens tot Ecuador en Peru, voordat die rivier weer vir 'n kort tyd net deur Colombia se suidooste vloei. Aansluitend bereik die rivier die grens van Brasilië, waar dit Río Içá genoem word. Naby Santo Antônio do Içá in die deelstaat Amazonas mond die rivier in die Amasonerivier, hier ook Rio Solimões genoem, uit.
Liliaceae
duimnael|links|Tulpvariëteite is gewilde sierplante. Die leliefamilie, of Liliaceae, bestaan uit 15 genera en sowat 600 spesies blomplante in die orde Liliales. Hulle is eensaadlobbige, meerjarige, kruidagtige, dikwels bolagtige plante. Gemeenskaplike eienskappe sluit in groot blomme met dele wat in drie gegroepeer is: ses gekleurde of bont blomkelkblare (identiese kroon- en kelkblare) en ses stuifmeeldrade, asook ’n bostandige vrugbeginsel. Die blare is lynvormig en afwisselend gerangskik of kom in ’n rosetvorm by die basis voor. Die meeste spesies word van bolle gekweek, hoewel sommige wortelstokke het.
Die familie is in 1789 die eerste keer beskryf en het ’n groep geword waarin talle eensaadlobbige plante met kroonblare geplaas is wat nie in ander families gepas het nie. Baie genera word nou in ander families ingesluit en sommige selfs in ander ordes. Baie bronne wat ’n plant as "Liliaceae" klassifiseer, behandel die familie dus in ’n breër sin.
Spesies kom wyd voor, hoofsaaklik in gematigde klimaatstreke van die Noordelike Halfrond, en bestuiwing geskied deur insekte. Baie lede van die familie, veral lelies en tulpe, is sierplante wat vir hul mooi blomme gekweek en as snyblomme gebruik word. Sommige spesies is giftig en kan gesondheidsprobleme by mense en diere veroorsaak.
Eienskappe
Die familie bestaan oor die algemeen uit eensaadlobbige, meerjarige, kruidagtige, bolagtige blomplante met eenvoudige wortelhare en saamtrekbare wortels. Die blomme kan aan die stingel gerangskik wees en uit die basis ontstaan, as ’n enkele blom aan die punt van die stingel voorkom of ’n tros blomme vorm. Hulle het beide manlike en vroulike eienskappe en is radiaal simmetries.
Die meeste blomme is groot en kleurryk. Die kroon- en kelkblare is gewoonlik identies en is dikwels gestreep of veelkleurig. Hulle vervaardig nektar by hul basis. Die meeldrade kom gewoonlik in twee groepe van drie elk voor en die vrugbeginsel is bostandig. Die vrug is gewoonlik ’n kapsel (saaddoos) waarvan die saad deur die wind versprei word, maar soms ’n bessie waarvan die saad deur diere versprei word. Die blare is gewoonlik eenvoudig en lank, met are parallel tot die kante, en is apart of alternatief aan die stingel gerangskik. Hulle kan ook ’n roset by die basis van die stingel vorm.
Alan Stivell
Alan Stivell (gebore as Alan Cochevelou, 6 Januarie 1944) is 'n musikant en sanger van Bretagne, Frankryk. Hy sing in verskeie tale, onder meer Frans en Engels, en het gehelp om die Keltiese harp en Bretonse musiek weer gewild te maak.
Stivell het sy hoogtepunt in die 1970's bereik, maar daarna het die gewildheid van folkmusiek afgeneem. Vandag is hy veral gewild onder aanhangers van Keltiese musiek en Engelse folk.
Philip Moolman
Philip Moolman is 'n Afrikaanse akteur en sanger en liedjieskrywer. Hy is bekend vir sy TV-rolle as Andre Vorster in Egoli en Neil MacDonald in Sonkring.
AGD Interactive
AGD Interactive (AGDI), LLC is 'n nie-winsgewende maatskappy wat gelisensieer is om hermake van Sierra Entertainment se populêre avontuur-rekenaarspeletjies van die 1980's en 1990's te her-produseer en te versprei.
Philip Moolman
Hy is op 28 Mei 1999 met die aktrise, skilder, skrywer en joernalis Susan Coetzer getroud.
AGD Interactive
Geskiedenis
Die maatskappy is in 2001 deur Britney K. Brimhall en Christoper T. Warren gestig onder die naam Tierra Entertainment. Die groep maak gebruik van Adventure Game Studio en het veral opspraak gemaak met die hermaak van King's Quest I: Quest for the Crown.
Op 10 Desember 2003 het die groep die naam Tierra Entertainment verander na AGD Interactive (Anonymous Game Developer Interactive.)
AGDI-ontwikkelaars-lede is versprei reg oor die wêreld: Verenigde State van Amerika, Kanada, Australië, Engeland, Holland, Suid-Afrika en ander lande. Die meeste van die lede het mekaar nog nooit fisies ontmoet nie en produksie vind hoofsaaklik oor besprekingsforums en e-posse plaas.
Die stigters, Brimhall en Warren, het ook 'n kommersiële maatskappy, Himalaya Studios, gestig wat fokus op oorspronklike, mik-en-druk avontuur speletjies met hoë resolusie grafieka.
King's Quest I VGA
AGDI se eerste vrystelling was die mik-en-druk hermaak van King's Quest I: Quest for the Crown, wat beskikbaar is vir gratis aftrek, op 8 Augustus 2001. Die hermaak is bekend as King's Quest I VGA. In die maand van die vrystelling het die verkope van Sierra se offisiële King's Quest VIII die hoogtes in geskiet.
King's Quest II+: Romancing the Stones
Een jaar na die oorspronlike vrystelling van King's Quest I Remake, op 3 Desember 2002, het AGDI hul sukses opgevolg met die vrystelling van hul tweede gratis hermaak, 'n totaal herverwerkde weergawe van King's Quest II: Romancing the Throne. Hierdie hermaak staan bekend as King's quest II+: Romancing the Stones. Die veranderinge sluit in 'n totale herskryfde en verbeterde storielyn. Op 14 Maart 2009 is weergawe 3.0 vrygestel wat verbeterde agtergrond grafika. Volle mondelingse vertelling en karakter stemme is ook bygevoeg.
Quest for Glory II VGA Remake
AGDI se mees gesogte vrystelling was die mik-en-druk weergawe van Quest for Glory II: Trial by Fire, waaraan die span vanaf 2000 tot 2008 gewerk het. Na 'n lang beta-fase wat 'n lang lys van probleme uitsorteer het, is QfG2 op 24 Augustus 2008 beskikbaar gestel vir gratis aflaai.
Ruslandduitsers
Ruslandduitsers (Duits: Russlanddeutsche, Russies: российские немцы, wetenskaplike transliterasie: rossijskie nemcy) is 'n sambreelterm vir die etnies Duitse of Duitssprekende minderheid in Rusland - nasate van Duitssprekende setlaars uit Sentraal-Europa wat hulle vanaf die tweede helfte van die 18de eeu in verskillende streke van die Russiese Tsareryk gevestig het. Tsarin Katharina die Grote, wat self 'n boorling van 'n Duitssprekende gebied was, het aan Duitse immigrante talle voorregte gegee. Die term Ruslandduitsers, wat etniese, kulturele, taalkundige en godsdienstige homogeniteit insinueer, het eers in die 20ste eeu gebruiklik geraak in die konteks van Josef Stalin en die Nasionaal-Sosialistiese bewind in die Duitse Ryk se beleid teenoor etniese minderhede.. Histories was Duitse setlaars in Rusland uit verskillende landsdele afkomstig van waar hulle 'n verskeidenheid dialekte saamgebring het - tot 'n mate dat onderlinge kommunikasie haas onmoontlik was. In historiese tekste is hulle volgens hul Duitse oorsprongsgebied, hul dialek en hul geloofsoortuiging beskryf.
In die tyd van die Groot Terreur het 'n buiteproporsionele getal persone van Duitse afkoms slagoffers van Stalin se suiwerings geword - na ramings is sowat 55 000 Ruslandduitsers tereggestel. Ook is hulle ná die Duitse inval van Junie 1941 dikwels verdag van kollaborasie en spioenasie en uit Europese gebiede van die Sowjetunie gedeporteer.
Gewoonlik word ook na bewoners van Duitse afkoms in ander voormalige Sowjetrepublieke as Ruslandduitsers verwys. Benamings soos Oekraïneduitsers en ander is nie gebruiklik nie. Tot die val van die Sowjetunie is na Ruslandduitsers soms ook as Sowjetduitsers (Sowjetdeutsche) of Sowjetunie-Duitsers (Sowjetunion-Deutsche) verwys. In die verlede is - weens die diversiteit van gelowe, oorsprongsgebiede in Duitssprekende lande, dialekte wat as omgangstale gebesig is en die groot verskeidenheid vestigingsgebiede in Rusland - met verskillende terme na die heterogene Ruslandduitse bevolking verwys.
Alhambra-teater, Durban
Die Alhambra-teater is ’n teater wat in 1952 in Bereaweg, Durban, in gebruik geneem is. Dit het plek vir 800 mense gehad.
Geskiedenis
Die teater is in 1952 vir African Consolidated Theatres gebou op ’n perseel waar die Alhambra-bioskoop eers gestaan het. Dit is op 31 Desember van dié jaar in gebruik geneem. Rolprente is vertoon en toneelstukke is opgevoer.
Die Natalse kunsteraad, Naruk, het die gebou in 1963 begin huur en dit in 1970 gekoop vir produksies van opera, ballet, musiekspele, ens. In Oktober 1985 het Naruk sy laaste seisoen in die teater beleef voordat hulle na die Natal Playhouse verskuif het. Van 1986 af het die Alhambra die Durban Christian Centre gehuisves.
Columbus, Nebraska
Columbus is 'n stad in die deelstaat Nebraska geleë op die samevloeiing van die Platte- en Loupriviere, ongeveer 140km wes van Omaha. Die administratiewe setel van die Platte County is hier geleë. Die nedersetting is in 1856 gestig en het dorpstatus in 1865 verkry. Gedurende 1875 was die dorp die begin punt vir goudprospekteerders wat na die Black Hills gereis het.
Murat V
Murat V (Ottomaanse Turks: مراد خامس, moderne Turks: V.Murat; 21/22 September 1840 – 29 Augustus 1904) was van 30 Mei tot 31 Augustus 1876 die 33ste sultan van die Ottomaanse Ryk.
Hy was die seun van Abdülmecid I en het sy oom Abdülaziz opgevolg toe dié van die troon gesit is. Hy het net 93 dae regeer voordat hy afgesit is op grond van geestelike versteurdheid.
Sy broer Abdülhamid II het hom opgevolg.
Columbus, Indiana
Columbus is 'n stad in die deelstaat Indiana geleë op die oewers van die White-rivier. Die administratiewe setel van die Bartholomew County is hier geleë. Die stad is 64km suidoos vanaf Indianapolis. Die dorp is gestig in 1820 deur generaal John Tipton en was eers bekend as Tiptona. Dit het in 1864 stadstatus verwerf. Die Bakalat lugmag basis is naby geleë.
Tulp
Tulpe is meerjarige, bolagtige plante met mooi, helder blomme in die genus Tulipa. Daar is sowat 75 wilde spesies, wat tot die familie Liliaceae behoort.
Die streke waar die plant natuurlik voorkom, is die Iberiese Skiereiland, deur Noord-Afrika tot Griekeland, die Balkan, Turkye, deur die Levant (Sirië, Israel, Palestina, Libanon, Jordanië) en Iran, noord tot Oekraïne, Suid-Siberië en Mongolië, en oos tot Noordwes-China.
Verskeie spesies en talle hibridiese kultivars word in tuine, potte en as snyblomme gekweek.
Eienskappe
Tulpe blom in die lente en groei van bolle. Na gelang van die spesie, kan hulle tussen 10 en 71 cm hoog wees. Die groot blomme groei aan ’n bloeistingel met blare in ’n rosetvorm by die basis en ’n enkele bloeisteel wat tussen die blare uitgroei. Die stingels het min blare. Plante het gewoonlik twee tot ses blare, terwyl sommige spesies tot 12 kan hê. Die blare het ’n wasagtige laag en is dikwels blougroen.
Die blomme het ses afsonderlike meeldrade met helmdrade wat korter as die blomdekblare is. Elke stempel het drie afsonderlike lobbe, en die vrugbeginsel is bostandig met drie kamers. Die vrug is ’n ellipsoïdale kapsel (saaddoos) met ’n leeragtige bedekking. Elke kapsel bevat verskeie plat sade in twee rye.
Siektes
Botrytis tulipae is ’n swamsiekte wat tulpe aantas en die plant eindelik laat vrot. Verskeie ander swamsiektes kan ook voorkom.
Blomme met veeragtig gestreepte kleure wat voorheen gewild was, word veroorsaak deur ’n mosaïekvirus wat deur ’n plantluis oorgedra word. Hoewel dit die blomme mooi laat lyk, verswak dit ook die plant. Sulke plante moet vernietig word. Vandag is dié virus feitlik uitgewis. Moderne veelkleurige blomme is die gevolg van doelbewuste verbastering en het soliede strepe, nie veeragtige kleure nie.
Tuinbouklassifikasie
In tuinbou word tulpe in 15 groepe (divisies) verdeel, hoofsaaklik na gelang van hul vorm en grootte.
Hulle kan ook geklassifiseer word volgens hul blomtyd:
Columbus, Mississippi
Columbus is 'n stad in die deelstaat Mississippi geleë op die samevloeiing van die Tombigbee- en Luxapalilariviere. Die administratiewe setel van die Lowndes County is hier geleë. Die gebied was deur die Choctow-Indiane aan die Verenigde State se regering afgestaan in 1816. Die nedersetting was eers bekend as Pussum Town en is in 1821 hernoem na Columbus. In 1862, na die Slag van Shiloh tydens die Amerikaanse Burgeroorlog, het die dorp gedien as hospitaal vir die weermagte van Mississippi en Tennessee en in 1863 was dit tydelik die Deelstaat hospitaal. Die dorp het in 1884 stadstatus verkry. Daar is vyf Konfederale generaals begraaf in die Friendship-begraafplaas. Columbus Lugmag Basis is naby geleë.
Steve Newman
Steve Jeffrey Roy Newman, is 'n bekwame Suid-Afrikaanse akoestiese kitaarspeler en 'n stigterslid van die gewilde groep Tananas. Vir meer as twee dekades het Newman saam met mede Suid-Afrikaanse kitaarspeler, Tony Cox gewerk. Hy was ook 'n lid van Mondetta, 'n self-beskrywende "wêreld musiekgroep", met Gito Baloi (van Tananas) en Wendy Oldfield.
Steve Newman
Newman se albums:
Transall C-160
Die Transall C-160 is 'n militêre transportvliegtuig wat ontwikkel is deur Transall, 'n konsortium van Franse en Duitse vliegtuigvervaardigers. Dit is aanvanklik ontwikkel om aan die vereistes vir 'n moderne vragvliegtuig te voldoen vir die Franse en Duitse Lugmagte, maar 29 vliegtuie is ook aan Suid-Afrika en Turkye verkoop, sowel as 'n paar aan burgerlike operateurs.
Die C-160 het homself bewys as 'n duursame ontwerp. Dit is steeds in daaglikse gebruik, reeds langer as 50 jaar sedert die eerste vlug van die tipe in 1963. Dit het ook voorwaardelike logistieke ondersteuning aan 'n aantal oorsese bedrywighede verleen, en in spesialisrolle gedien, soos as 'n lughervullingstenker en 'n elektroniese intelligensie- en kommunikasieplatform. Die C-160 in die Franse en Duitse diens sal binnekort deur die Airbus A400M Atlas vervang word.
Etienne Steyn
Etienne Steyn (gebore 24 November 1978 in Germiston) is 'n Afrikaanse sanger en liedjieskrywer. Storie Van My Hart, een van Steyn se eerste Afrikaanse liedjies, is in 2005 deur Laurika Rauch opgeneem. AKA Records het hom later genader waarna sy debuutalbum as solokunstenaar vrygestel is.
Transall C-160
Oorsprong
In die laat 1950's het 'n behoefte ontstaan ​​om die suieraangedrewe Nord Noratlas, wat as vragvliegtuig deur beide die lugmagte van Frankryk (Armee de l' Air) en Duitsland (Luftwaffe) gebruik is, te vervang. Goeie industriële samewerking is aangemoedig tussen die twee lande, soos onder 'n vorige reëling, toe Noratlas-vliegtuie onder lisensie deur Weser Flugzeugbau vir die Duitse Lugmag vervaardig is. Op 28 November 1957 het Frankryk en Duitsland dus 'n ooreenkoms onderteken vir die ontwikkeling van 'n opvolger vir die Noratlas. Die Italiaanse regering was aanvanklik ook by die projek betrokke en het hulle behoeftes by die ontwerp probeer insluit. Italië se deelname aan die vroeë program is egter gou gestaak ten gunste van 'n kleiner en geheel-en-al Italiaansgeboude vliegtuig, die Fiat G.222.
Produksie
Produksiebestellings is vertraag deur pogings van Lockheed om sy Lockheed C-130 Hercules vragdraer aan Duitsland te verkoop, maar dit is afgeweer en uiteindelik is die kontrak wel op 24 September 1964 met Transall onderteken vir 160 C-160's (110 vir Duitsland en 50 vir Frankryk). Die werkslas van die vervaardiging is tussen Duitsland en Frankryk verdeel; in lyn met die aantal bestellings geplaas. Nord het die vlerke en enjingondels gebou, VFW die middelromp en horisontale stert, en HFB die voor- en agterromp. Die vliegtuig se vertikale stert is deur Dornier gebou. Drie produksielyne vir die bou van hierdie komponente is op die been gebring, een is deur Nord en die ander twee deur VFW en HFB gebruik.
In Julie 1977 het Frankryk 'n bestelling vir 25 vliegtuie geplaas wat gebou sou word volgens 'n opgegradeerde standaard. Die produksiewerkslas vir die nuwe vliegtuie was 50:50 verdeel tussen Aerospatiale (die opvolger van Nord) en MBB (wat VFW en HFB geabsorbeer het) met die finale montering in Toulouse. In die nuwe weergawe van die vragvliegtuig is die laaideur aan die bakboordkant van die romp weggelaat, maar voorsiening is gemaak vir bykomende brandstoftenks in die vlerke. Dit verhoog die brandstofkapasiteit van 19 000 liter tot 28 000 liter. Die vliegtuig is ook toegerus met opgedateerde avionika. Die nooiensvlug van die tweede geslag C-160 vind in 1981 plaas. Vliegtuie in hierdie lot sluit 29 vir Frankryk in ('n bykomende vier nie-standaard vliegtuie is vir spesiale operasies gebou) en 6 vir Indonesië.
Vliegtuie op uitstalling
Daar is tans een Transall C160Z op uitstalling. Die voormalige Suid-Afrikaanse Lugmag vliegtuig met die nommer 337 kan gesien word by die Suid-Afrikaanse Lugmagmuseum in Pretoria.
Steve Newman
Tananas
Albums saam met die musiekgroep Tananas:
Wladiwostok
Wladiwostok (Russies: Владивосто́к, [vlədʲɪvɐˈstok],, letterlik: "heerser oor die ooste") is die hoofstad van die Primorski-krai in die ooste van Rusland en het 'n geraamde bevolking van 604 901 (2018). Die Wladiwostok Internasionale Lughawe is naby aan die stad geleë, en die stad se hawe is die basis van die Russiese Vloot in die Stille Oseaan.
Wladiwostok is naby die Russiese grens met beide Noord-Korea en die Volksrepubliek China geleë; Harbin in die Volksrepubliek China is sowat 515 km (320 myl) in die weste en Sapporo in Japan is sowat 775 km (482 myl) oos oorkant die See van Japan.
Geskiedenis
Wladiwostok is op 2 Julie 1860 gestig en het in 22 April 1880 stadstatus verkry.
Ekonomie
Die stad se belangrikste bedrywe is skeepvaart, kommersiële visvang en die vlootbasis. Visvang is bykans vier vyfdes van die kommersiële produksie van Wladiwostok. Ander voedselproduksie beloop 11%.
Die invoer van Japannese motors is 'n baie belangrike werkgewer en 'n groot bron van inkomste vir die inwoners van die stad.
Vervoer
Die Transsiberiese Spoorlyn is gebou om Europese Rusland met Wladiwostok te verbind, Rusland se belangrikste hawe in die Stille Oseaan. Die spoorlyn is in 1905 voltooi, en het vanaf Moskou na Wladiwostok via verskeie van Rusland se grootste stede geloop.
Susterstede
Wladiwostok het 15 susterstede:
In 2010 is boë met die name van elk een van Wladiwostok se susterstede in 'n park in die stad geplaas.
Alhambra-teater, Johannesburg
Die Alhambra-teater is ’n teater wat in 1977 in Doornfontein, Johannesburg, geopen het.
Geskiedenis
’n Bioskoop in Doornfontein is in 1977 gerestoureer en in ’n teater omskep vir die Johannesburg Operatic and Dramatic Society se musiekspele. Dit het op 17 April van dié jaar geopen met A Night to Remember, onder regie van Anthony Farmer. Einde Januarie 1979 is die teater gesluit. Pieter Toerien het dit omstreeks 1981 gekoop en Peter Shaffer se Amadeus hier aangebied. Nog Toerien-produksies was onder meer Agatha Christie se The Unexpected Guest (1982), John Chapman en Dave Freeman se Key for Two, A.R. Gurney jr. se The Dining Room en Dan Goggin se Nunsense onder regie van Tobie Cronjé (1988).
In 1983 het Toerien ’n nuwe ouditorium, die Leonard Rayne-teater, hier geopen. In 1991 het hy die Alhambra opgeknap en ’n derde ouditorium, die Richard Haines-teater, bygevoeg. Die gerestoureerde teater het op 27 September van dié jaar heropen met drie produksies: A Slice of Saturday Night, Love Letters en Never the Sinner.
Toyota HiAce
Die Toyota HiAce is 'n motorvoertuig wat deur die Japannese motorvervaardiger Toyota gebou en bemark word. Sedert sy bekendstelling in 1967, is die HiAce beskikbaar in 'n wye verskeidenheid van konfigurasies, insluitende 'n miniwa (MPV) en minibus, paneelwa, bakkie, taxi, en ambulans. In Japan is die HiAce eksklusief aan "Toyopet Store" handelaars.
1ste generasie
Die Hiace, wat in 1967 bekendgestel is, is aangebied as 'n kajuitbakkie, afleweringswa en pendelaar. En ook Hiace Commercial as 'n kampeerwa genoem. 'n Baie skaars model deesdae meestal as gevolg van weerslytasie en roes, in Europa word die meeste van die bakkies na Afrika uitgevoer aangesien hulle 'n langer lewe daar geniet.
2de generasie
Die nuwe Hiace van 1977 het 'n gladder kajuit met enkelhoofligte gehad. Benewens die petrolenjin is 'n 2,2-liter-dieselenjin in sekere markte aangebied. Nuut vir die "20-40-reeks" Hiace was dubbelkajuitbakkie, super-lang-wielbasis-bussie en hoëdak-pendelaar.
3de generasie
'n Nuwe Hiace-bussie is in 1982 bekendgestel, met die Hiace-bakkie wat later kom; die kajuit is gedeel met die groter Toyota-ligte vragmotor, maar met ander frontale stilering. Die Van is gekodeer 50-reeks vir kort asafstand, 60 vir lank, en 70 vir super lank. Die bakkies is 80- en 90-reekse. Die Toyota Mobile Lounge, wat by die 1987 Tokio-motorskou vertoon is, is gebaseer op die Hiace hoëdak-pendelaar. Terwyl die bussie en Commuter in 1989 herontwerp is, het die bakkie tot middel 1990's geduur. Dit was die laaste Hiace-bakkie.
Howick
Howick is 'n dorp in die ooste van Suid-Afrika, in die provinsie van KwaZulu-Natal. Die dorp is 23 km noordwes van Pietermaritzburg langs die Umgenirivier geleë digby die Howickwaterval. Die N3 nasionale pad gaan by die dorp verby.
Geskiedenis
Die ossewa roete vanaf Durban na die Drakensberg en Transvaal het die maklikste roete gevolg. Die eerste groot uitdaging was die Umgenirivier by Howick. Die roete het oor die Allemansdrif gegaan onderkant die waterval gedurende die Voortrekkertyd, (1840–1842). Die roete het verder van die Umgenirivier na die Karkloofvallei gegaan. Teen 1850 was die roete so besig dat 'n nuwe deurgangsplek gevind moes word en 'n nuwe drif is bokant die waterval gemaak. Die Zoeloes het dit kwaNogqaza genoem (die plek van die grote). 'n Behoefte het ontstaan vir 'n dorp met fasiliteite en die regering het toe 'n deel gekoop van een van die drie plase van die Wesleyaanse sendeling James Archbell. Die eerste erwe is op 23 November 1850 verkoop en die dorp is na burggraaf Howick, later graaf Grey genoem.
Toyota HiAce
4de generasie
Die vierde generasie model het in 1989 verskyn en was beskikbaar as 'n "wa" in standaard- en lang-asafstand; 'n Grand Cabin; standaard- en langafstandwa; lang- en super-lang-wielbasis hoëdakwa. Laasgenoemde deel 'n liggaam met die Commuter, wat 'n 15-sitplek minibus is.
Howick
Geskiedenis
'n Houtbrug is in 1872 gebou om die drif te vervang. Die brug was altyd gevaarlik en het gereeld tydens oorstromings lewens ge-eis. Die brug het later self oor die waterval gespoel en die regering het 'n nuwe brug in 1903 gebou.
Distrik
Houtplantasies en vee- en suiwelboerdery is die belangrikste ekonomiese aktiwiteite. Daar is nog vier ander watervalle in die distrik. Daar is twee in 'n sytak van die Umgenirivier. Hulle is Cascades (25 m) en Shelter (37 m). Die derde is die Karkloof (105 m) in die Karkloofrivier en die laaste is die Woodhouse (10 m) net bokant Karkloof. Daar is ook 'n vakansieoord en natuurreservaat by Midmardam naby die dorp.
Hoërskool Silverton
Hoërskool Silverton, informeel Silvies, is 'n dubbelmedium sekondêre skool in die ooste van Pretoria, Suid-Afrika.
Graad 8 en 9
Vir graad 8 en 9 leerders bied die skool die volgende verpligte vakke aan:
Engelse leerders:
Afrikaanse leerders:
Vakke vir beide Engelse en Afrikaanse leerders:
Verpligte vakke
Lewensoriëntering (vir beide Afrikaanse en Engelse leeders)
Engelse leerders: English Home Language en Afrikaans Eerste Addisionele Taal.
Keusevakke wat die skool aanbied
Leerders kies ook enige drie (3) van die volgende vakke:
2023
"The Leadership Academy" - 2023
President: Mthokozisi Mahamba
Vise-President: Ayanda Baddie
Vise-President: Nathaniel Taurayi
Hoofseun: Tshepang Ledwaba
Hoofmeisie: Reneilwe Nkwana
2021
Matriekslaagsyfer: 95%.
Sosiaal
Gedurende die jaar word 'n groot verskeidenheid sosiale aktiwiteite aangebied. Die aktiwiteite verskil jaarliks.
Abdülaziz
Abdülaziz of Abd Al-Aziz (Ottomaanse Turks: عبد العزيز, moderne Turks: Abdülaziz; 9/18 Februarie 1830 – 4 Junie 1876) was van 1861–1876 die 32ste sultan van die Ottomaanse Ryk. Hy was die seun van sultan Mahmut II en het sy broer Abdülmecid I in 1861 opgevolg.
Hy het ’n Ottomaanse opvoeding gehad, maar het baie belanggestel in die materiële vordering wat in die Weste gemaak is. Hy het ook in letterkunde belanggestel en was ’n komponis van klassieke musiek.
Bewind
Die Tanzimat-hervormings wat onder sy broer en voorganger, Abdülmecid I, begin het, is tussen 1861 en 1871 voortgesit. Hy het goeie bande met Brittanje en Frankryk gehandhaaf en was in 1867 die eerste Ottomaanse sultan wat Wes-Europa besoek het.
Teen 1871 was albei visiers wat hom die hervormings help deurvoer het, dood. Frankryk is deur Duitsland verslaan en Abdülaziz het hom tot Rusland gewend as ’n bondgenoot. Onrus in die Balkan-skiereiland en Bulgarye het gegroei en negatiewe gevoelens teen Rusland het toegeneem omdat hy die onrus aangevuur het.
Abdülaziz was sewe keer getroud en het 14 kinders gehad, waarvan 10 hom oorleef het.
Koine
Koine of Koine-Grieks was die standaardvorm van Grieks vanaf die Hellenistiese tydperk (4de eeu v.C.) tot met die ondergang van die Romeinse Ryk (4de eeu n.C.). Dit was een van die voertale van die oostelike Middellandse See-gebied, die belangrikste taal van die oostelike deel van die Romeinse Ryk (in die westelike deel is Latyn gepraat) en die taal waarin ’n deel van die Nuwe Testament geskryf is.
Nuwe-Testamentiese Grieks
Dit toon ’n wye spektrum van verskillende style, van meer konserwatiewe letterkundige vorms tot die spreektaal van die tyd.
As die oorheersende taal van die Bisantynse Ryk het Koine ontwikkel in Middeleeuse Grieks, die belangrikste voorloper van moderne Grieks. Dit word steeds gebruik as liturgiese taal in die Grieks-Ortodokse Kerk.
Die bosvelder
Die Bosvelder is 'n Afrikaanse rolprent wat op 31 Januarie 1958 uitgereik is. Die film is 'n hermaak van Jamie Uys se debuutrolprent, Daar Doer in die Bosveld vir die wye skerm (35mm film).
Genre
Die rolprent is 'n komedie.
Storielyn
Hans Botha, 'n ryk maar suinige boer moet die nuwe onderwyseres op die dorp gaan haal. Hy is egter bang vir meisies en doen boonop alles verkeerd. Sy motor, 'n stokou Model T-Ford, se remme is gedaan en die bakwerk val uitmekaar. Telkens as hy stop om 'n hek oop te maak, spring hy uit om 'n klip voor die wiele te rol, maar die motor ry telkens daaroor. Nadat hy die nooientjie opgelaai het, ry hy deur 'n dam water waar die kar vassit. Terwyl hy haar probeer "red", laat hy haar in die water val. Later, tydens 'n piekniek kry hy kans om vir alles te vergoed, maar dinge loop steeds skeef. Hy dink aan hoe dit sou wees om 'n behoorlike motor te hê, en alles reg sou verloop. Gelukkig vir hom loop al hierdie manewales op 'n huwelik uit.
Nasaal
'n Nasaal, nasale konsonant of neusklank is 'n soort konsonant waar die sagte verhemelte in die mond laat sak word om die vrye deurvloei van lug deur die neus toe te laat. Die mondholte tree steeds op as die resonansieruimte vir die klank maar lug ontsnap nie deur die mond nie aangesien dit deur die tong versper word. By uitsondering kan nie-nasale konsonante ook genasaliseer word.
Akoesties is nasale sonorante wat beteken dat hulle nie die ontsnap van lug verhinder nie en dat hulle byna deurgaans stemhebbend is oor alle tale heen. Twee noemenswaardige uitsonderings is Yslands en Wallies wat oor stemlose nasale klanke beskik. Dit staan in teenstelling met plosiewe wat lug geheel en al versper en frikatiewe wat lug in 'n nou kanaal versper.
Laerskool Swartkop
Laerskool Swartkop is ’n Afrikaansmedium-laerskool op die hoek van Viking- en Campbellweg in Valhalla, Centurion, Suid-Afrika. Die skool se leuse is Rotsvas en Koersvas en dit bied onderrig aan meer as duisend leerders. Mnr. C.J. Cronje is sedert Januarie 1992 die skoolhoof.
Van die sportsoorte wat aangebied word, sluit in: atletiek, tennis, netbal, rugby, krieket, hokkie en landloop.
Die skool het ook 'n naskoolsentrum wat op die skool se terrein geleë is. Kinders wat hier ingeskryf is, ontvang 'n ligte middagete.
Geskiedenis
Laerskool Swartkop is weens die snelle uitbreiding in die gebied van Valhalla Laerskool afgestig. Die skool is op 14 Januarie 1969 met 577 leerlinge geopen. Die eerste hoof was Dr. P.J.E. Wilbers.
Alhambra-bioskoop, Kaapstad
Die Alhambra-bioskoop, ook bekend as die Alhambra-teater, was ’n teater in Riebeeckstraat, Kaapstad, wat in 1929 in gebruik geneem is.
Laerskool Swartkop
Geskiedenis
Laerskole Wierdapark en Laerskole Hennopspark is later vanuit die skool afgestig.
Tananas
Tananas is 'n Suid-Afrikaanse jazz musiekgroep wat in 1987 gestig is. Die oorspronklike groepslede is die Mosambiekse Gito Baloi (bas en koor), Ian Herman (dromme en perkussie) en Steve Newman (akoestiese kitaar).
Laerskool Swartkop
Skoollied
Die skool se skoollied is deur Rudi Neitz geskryf en getoonset:
Alhambra-bioskoop, Kaapstad
Geskiedenis
Die Alhambra is in 1928 gebou vir die African Consolidated Theatres deur Harry Stodel. Dit is beskryf as Suid-Afrika se beste "atmosferiese teater". Dit het ’n unieke Wurlitzer-teaterorrel-en-musieksentrum gehad wat ook talle klanke kon naboots. Dit is in 1929 in gebruik geneem en was jare lank een van Kaapstad se grootste teaters.
Tananas
Tananas vermeng klanke vanuit Afrika, Spanje, die Midde- en Verre Ooste wat hulle saamgevat in 'n tipe "township jive".
Laerskool Swartkop
Skoollied
Swartkops’ rotse vaste grond
Alhambra-bioskoop, Kaapstad
Geskiedenis
Toneelstukke en musiekspele is ook vier dekades lank in die teater opgevoer. Van die bekende kunstenaars wat hier opgetree het, is Marlene Dietrich, Nellie du Toit, Angelo Gobbato en Phyllis Spira.
Tananas
Die groep het hul debuut in 'n kroeg in Johannesburg in 1987 gemaak. Hulle breek in 1993 op, maar het nog af en toe bymekaargekom vir optredes totdat Gito op 4 April 2004 in Johannesburg doodgeskiet is, terwyl hy op pad huis toe was na 'n opvoering in Pretoria.
Laerskool Swartkop
Skoollied
daar’s ons skoolgebou.
Alhambra-bioskoop, Kaapstad
Geskiedenis
Die enigste Afrikaans geselskap wat hier opgetree het, volgens André Huguenet, was sy geselskap met Is Jy ’n Bokryer in die 1940's. Dit is ook soms deur Kruik gebruik.
Tananas
Lede
Die Tananas bestaan uit:
Laerskool Swartkop
Skoollied
Liggaam,gees en siel gesond
Alhambra-bioskoop, Kaapstad
Geskiedenis
Die gebou is in Januarie 1972 gesluit en in 1974 gesloop.
Laerskool Swartkop
Skoollied
Swartkop hoog te hou!
Ons groei uit 'n ryk verlede,
riglyn vir ons vaste Skrede
en die toekoms noem ons: NOU
Swartkops’ leuse is ons keuse
Ons staan rotsvas!
Ons streef koersvas.
Ons wil handhaaf,
ons wil bou!
nie more nie, maar nou.
York
York [ˈjɔrk] is 'n stad wat by die samevloeiing van die Ouse- en Foss-riviere in Noord-Yorkshire, Engeland geleë is. York het 'n lang geskiedenis wat tot in die Romeinse tydperk terugstrek, van daar sy bynaam "Ewige Stad". Dit is oorspronklik in 71 n.C. as Eboracum deur die Romeine gestig en het later, toe die Romeinse provinsie Britannia in die vroeë 3de eeu in twee administratiewe eenhede opgedeel is, as administratiewe setel van Britannia Inferior gedien - 'n provinsie wat die noordelike helfte van Romeins-Brittanje beslaan het. Sy belangrikheid word weerspieël in die feit dat twee Romeinse keisers hier oorlede is - Septimius Severus in 211 en Constantius I in 306. Die laasgenoemde se seun Konstantyn is vervolgens hier deur die troepe van sy vader as nuwe keiser aangewys. Later het York as hoofstad van die koninkryke van Northumbria en Jorvik gedien. York was ook die historiese setel van die graafskap Yorkshire.
In die Middeleeue het York tot 'n belangrike wolhandelsentrum ontwikkel. Sowel sy versterkings asook sy status as setel van die Kerk van Engeland se Noordelike Kerkprovinsie dateer uit hierdie periode. Die plaaslike katedraal York Minster is die bekendste van York se talle historiese en kulturele besienswaardighede.
In die 19de eeu het York tot 'n middelpunt van die Britse spoorwegnetwerk ontwikkel, terwyl klerevervaardiging en spoorwegverwante nywerhede tot die belangrikste plaaslike bedrywe gegroei het. Intussen het die dienstesektor met onder meer die Universiteit van York en gesondheidsdienste die belangrikste werkverskaffer geword. Daarnaas speel ook toerisme 'n beduidende rol in die plaaslike ekonomie.
Sedert 1996 behels die amptelike administratiewe term City of York 'n sogenaamde unitary authority area wat ook landelike gebiede buite die ou stadsgrense insluit. In 2001 het die stedelike gebied van York 'n bevolking van 137 505 gehad, terwyl die unitary authority area se bevolkingsgetal teen die middel van 2015 op 206 900 beraam is.
Steyn Fourie
Steyn Fourie is 'n Afrikaanse sanger en liedjieskrywer. In 1991 het hy die nasionale sangprogram "Debuut" gewen as beste sanger in Suid-Afrika. "Pennies op die spoor", geskryf deur Stef Kruger, is een van die liedjies waarmee Steyn bekendheid verwerf het.
HMS Kelly
HMS Kelly was 'n torpedojaer van die Britse Vloot tydens die Tweede Wêreldoorlog. Hy het bekendheid verwerf as 'n gevegskip onder leiding van sy kaptein Louis Mountbatten.
Tegniese besonderhede
Die skip het 1 760 ton water verplaas en was toegerus met twee turbines wat saam 40 000 dryfasperdekrag gelewer het om 'n spoed van 36 knope te verseker. Hy was toegerus met ses 4,7-duim kanonne, een vierloop lugafweerkanon en tien 21-duim torpedobuise.
Hy was 'n nuwe klas torpedojaer wat 'n sterker romp en meer doeltreffende enjins gehad het. Die meer doeltreffende enjins het verseker dat hy slegs een skoorsteen benodig het. Hy is deur die Luftwaffe gekelder tydens die Slag van Kreta in 1941.
Approksimant
'n Approksimant is 'n konsonantklank wat tussen 'n klinker en 'n "tipiese" konsonant lê. By die uitspreek van die klanke veroorsaak die artikulasieorgane 'n vernouing van die spraakkanaal maar laat dit steeds genoeg ruimte dat daar geen hoorbare turbulensie veroorsaak word in die lugstroom nie. Approksimante is dus meer oop as frikatiewe.
Sommige approksimante is baie naby aan klinkers en die term halfklinker word gebruik om na die klanke te verwys.
Afrikaansche Schouwburg
Die Afrikaansche Schouwburg (in Engels bekend as The African Theatre) was aan die begin van die 19de eeu ’n teater in Kaapstad. Dit was die eerste klipteater in ’n Europese styl in Suid-Afrika en een van die eerstes in die Suidelike Halfrond. Dit was ook onder verskeie ander name bekend, soos die Komediehuis, The Theatre ens. Die gebou het later ’n NG kerk geword. Dit bestaan steeds.
Geskiedenis
Die idee vir ’n teater het gekom van die destydse Britse goewerneur, sir George Yonge. Hy het dit ontwerp en dit is in 1800 op die destydse Hottentotplein (later Boereplein en nou bekend as Riebeeckplein) in die Kaapstadse middestad gebou. Dit het geen foyer of orkesbak gehad nie en die verhoog was klein, maar dit was stylvol binne. Die gehoor het op ’n balkon en in ryk versierde loges gesit. Onder die teater was stoorkamers en winkels. ’n Orkesbak is in 1804 gebou.
Dit is ’n dubbelverdieping aan die Breestraatse kant. Die onderste sowat twee meter van die mure is van ontblote Tafelberg-sandsteen, en die res is van klip en modderstene wat oorgepleister is.
Die teater is in September 1801 in gebruik geneem met Shakespeare se Henry IV, Part I. Dit word algemeen beskou as die begin van ’n georganiseerde toneellewe in Suid-Afrika. Nederlandse en Engelse toneelstukke is opgevoer. Die eerste Nederlandse stuk was sover bekend A. von Kotzebue se De Papegaay, op 5 Maart 1803. Die Nederlandse toneel was die regstreekse voorloper van die latere Afrikaanse toneel.
Die einde
Weens kerkstrominge uit Engeland, wat toenemend gerig was teen wêreldse vermaak, is die teater in 1836 gesluit. In dié tyd is die slawe ook bevry en die eerste kerkdiens vir hulle is in 1838 in die teatergebou gehou. Ontevrede slawe-eienaars, of slawe volgens sommige bronne, het die gebou met klippe bestook en so het St. Stephenskerk sy naam gekry (Stefanus was die eerste martelaar wat gestenig is). Op 12 November 1857 het dit die eiendom van die NG Kerk geword en enkele veranderings is toe aangebring om daarvan ’n kerk te maak.
Die kerk is nou ’n nasionale gedenkwaardigheid. In die vroeë 2000's is begin om die gebou te restoureer onder beheer van die St. Stephen’s Restourasietrust. Die oorspronklike verfkleure is weer aangewend deur onder meer 19de-eeuse skilderye van die gebou te bestudeer. Die verf is ook van die kerkbanke verwyder om die oorspronklike kleur van die geelhout, Amerikaanse greinhout en eikehout bloot te lê.
Die herstelde gebou is in Januarie 2009 heringewy.
Triller
'n Triller of r-klank is in fonetiek 'n stemhebbende konsonantklank wat deur 'n vinnige opeenvolging van sluit en ontsluiting tussen die artikulator (onderlip, tongpunt of kleintongetjie) en die artikulasieplek in die spraak kanaal voortgebring word. Die beweging van die artikulatore vind plaas binne 'n verhoogde lugstroom wat beteken dat die artikulatore slegs passief betroikke is by die vorm van die klank. 'n Fladdering van die artikulatore word dus teweeg gebring en die lugstroom tussen artikulasieorgaan en artikulasieplek word versteur. Die vibrerende r-geluid word in die omgangstaal 'n gerolde r genoem
Trillers word volgens die betrokkenheid van die verskillende artikulators geklassifiseer. Die Internasionale Fonetiese Alfabet onderskei die volgende trillers:
Lateraal
Die laterale wat die meeste voorkom is approksimante wat behoort tot die liquida, soos die "l" in Afrikaans. Verder bestaan daar ook
Río Marañón
Die Río Marañón (Spaans: [ˈri.o maɾaˈɲon]) is die grootste sytak van die Amasonerivier in Suid-Amerika. Dit is saam met die Río Ucayali een van twee bronriviere van die Amasonerivier. Die rivier, met 'n lengte van 1 737 km, is die langste rivier, wat uitsluitlik deur Peru vloei. Die Río Marañón vloei deur hooggebergte, half-woestyn valleie, asook subtropiese en tropiese reënwoud.
Die Río Marañón ontstaan deur die saamvloei van die Río Lauricocha en die Río Nupe in die Peruaanse Andes noordoos van Lima. Aansluitend vloei die rivier binne die Andes in noordwestelike rigting parallel tot die kus van die Stille Oseaan. Net suid van die grens tot Ecuador vloei die Río Marañón in oostelike rigting. Naby die ewenaar net wes vanaf die grens tot Brasilië vloei die rivier met die uit suidelike rigting komende Río Ucayali saam en die hoofloop van die Amasonerivier ontstaan, vanaf hier ook Rio Solimões genoem.
Sytakke
Die grootste sytakke (stroomaf):
Bilabiaal
duimnael|Labiaal of bilabiaal Bilabiaal verwys in die fonetiek na die vorm van 'n konsonantklank deur beide lippe (Latyn bi, "twee", labium, "lip") wat met mekaar kontak behou. Afhangende van die druk waarmee dit gedoen word, die gepaardgaande kromming van die lippe, die artikulasieplek en van die mate van deurlating van lug, sal die klank wat veroorsaak word gaan van /m/ oor die /w/ in twee na /b/, /bh/, /ph/ en /p/.
Daar bestaan bilabiale frikatiewe, waar daar geen afsluiting van die lippe plaasvind nie (/w/, /bh/, /ph/) en daar bestaan bilabiale plofklanke (/b/, /p/), waar die afsluiting wel voorkom. Ten slotte kan daar 'n afsluiting wees terwyl die lug tog vrylik kan ontsnap: via de neus. Die bilabiale nasaal wat die resultaat daarvan is, is die /m/.
Abdülhamid II
Abdülhamid II, Abdul Hamid II of Abd Al-Hamid II Khan Ghazi (Ottomaanse Turks: عبد الحميد الثانی, moderne Turks: II.Abdülhamid; 21/22 September 1842 – 10 Februarie 1918) was van 1876 tot met sy afsetting in 1909 die 34ste sultan van die Ottomaanse Ryk. Tydens sy bewind het die Ottomaanse mag en grondgebied gekrimp. Hy was die laaste sultan wat absolute mag gehad het en is deur Mehmet V opgevolg.
Hy was in sommige kringe bekend as Ulu Hakan ("Groot Khan"), en in die Weste ook as "Die Rooi Sultan" (Kızıl Sultan). Sy afsetting ná die Jong Turke-rewolusie is wyd verwelkom deur die Ottomane, wat ’n terugkeer na ’n konstitusionele bewind wou hê.